ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

1. privind aprobarea devizului general actualizat privind cheltuielile necesare realizării obiectivului de investiţii „Construire bloc de locuințe pentru tineri în Municipiul Câmpulung Moldovenesc, județul Suceava” finanțat prin Planul Național de Redresare și Reziliență în cadrul apelului de proiecte PNRR/2022/C10/I.2, Runda 1, Componenta 10 – Fondul Local, I.2 - Construirea de locuințe nZEB plus pentru tineri/locuințe de serviciu pentru specialiști din sănătate și învățământ

**INIŢIATOR PROIECT DE HOTÃRÂRE:** Primar

1. Direcţia tehnică şi urbanism din cadrul Primăriei municipiului Câmpulung Moldovenesc, referitor la proiectul de hotărâre, dăm următoarele referințe:
2. Urmare semnării contractului de finanțare nr. 137.344 din 06.12.2022 cu Ministerul Dezvoltării, Lucrărilor Publice și Administrației în cadrul P.N.R.R. au fost derulate activitățile necesare realizării proiectului „Construire bloc de locuințe pentru tineri în Municipiul Câmpulung Moldovenesc, județul Suceava”.
3. Conform condițiilor Programului, au fost elaborate studiile, au fost obținute avize/acorduri și documentațiile tehnico-economice necesare.
4. Prin HCL 83/14 iunie 2023 au fost aprobate documentațiile la faza SF, ulterior au fost elaborate DTAC-ul și proiectul tehnic și obiectivul a fost supus achiziție. Au fost derulate două proceduri de achiziție (nr. SCN1131974 inițiată în data de 28.09.2023 și nr. SCN 1133616 din 26.10.2023 ), dar la ambele proceduri nu s-a prezentat niciun ofertant.
5. Au fost reanalizate documentațiile împreună cu proiectantul, o altă analiză a pieței și se propune actualizarea devizului general privind cheltuielile necesare realizării obiectivului.
6. Valoarea totală a obiectivului „Construire bloc de locuințe pentru tineri în Municipiul Câmpulung Moldovenesc, județul Suceava” este în sumă 6.865.307,30 lei inclusiv T.V.A., din care lucrări efective de construcții (C+M) în valoare de 5.161.875,32 lei inclusiv T.V.A.
7. Prin contractul de finanțare mai sus menționat ne este asigurata suma de 4.395.442,89 lei (la un cost unitar de 794 euro/mp), iar orice cheltuială suplimentară este în sarcina bugetului local. Astfel, conform devizului actualizat, contribuția Municipiului Câmpulung Moldovenesc este în cuantum de 2.469.864,41 lei inclusiv T.V.A. din care C+M 1.770.537,04 lei inclusiv T.V.A.
8. Menționăm că am făcut solicitare pentru majorarea contractului de finanțare, dar fără un rezultat pozitiv până la această dată. Despre necesitatea suplimentării valorii costului unitar se discuta la nivel național, pentru toate contractele de finanțare încheiate în cadrul PNRR/C10/I2. În funcție de decizii, vom putea finanța din fondurile PNRR și bugetul de stat. În caz contrar rămân în sarcina bugetului local. Pe de altă parte, fără suplimentarea valorilor nu puteam realiza investiția și pierdem contractul de finanțare.
9. Reamintim obiectivele proiectului:

* Edificarea unui bloc de locuințe, cu regimul de înălțime P+3E, cu 12 apartamente, având suprastructura formată din cadre spațiale ortogonale, cu stâlpi, grinzi și planșee din beton armat turnat monolit, iar acoperișul tip terasă necirculabilă; apartmentele vor fi realizate câte 3 pe nivel astfel:
* La parter: 1 apartament cu 1 cameră și 2 apartamente cu 2 camere;
* La etajul 1: 1 apartament cu 1 cameră, 1 apartament cu 2 camere, 1 apartament cu 3 camere;
* La etajul 2: 1 apartament cu 1 cameră, 1 apartament cu 2 camere, 1 apartament cu 3 camere;
* La etajul 3: 1 apartament cu 1 cameră, 1 apartament cu 2 camere, 1 apartament cu 3 camere;
* Instalarea unui sistem de producere a energiei din surse regenerabile, cu pompe de căldură și cu panouri fotovoltaice;
* Amenajarea unei platforme carosabile alcătuită din alei pietonale, alee carosabilă și parcare;
* Lucrări de amenajări exterioare.

Având în vedere cele mai sus expuse, proiectul de hotărâre este oportun, legal și necesar.

Argumentele aduse de inițiator sunt reale și pertinente.

|  |  |
| --- | --- |
| **Direcția tehnică și urbanism**  **Director executiv adjunct,**  Istrate Luminiţa | **Serviciul investiții, tehnic, administrativ,**  **Șef serviciu**  Erhan Andrei |